เหรียญคริปโทฯ สำหรับ GameFi เหรียญใด ใช้เป็นเหรียญ Governance Token สำหรับการทำธุรกรรมบนระบบนิเวศของเกม The Sandbox
A. ALICE
B. ENJ
C. ILV
D. SAND
E. AXS
คำตอบที่ถูกต้องคือ D.  เพราะว่า เพราะ ‘SAND’ เป็น Utility Token ERC-20 ที่ถูกสร้างบน Ethereum Blockchain ใช้เป็นเหรียญ Governance Token สำหรับการทำธุรกรรมบนระบบนิเวศของ ‘The Sandbox’ เกมแนว Virtual Metaverse ที่เปิดให้ผู้เล่นสามารถเป็นเจ้าของที่ดินบนโลกเสมือนจริง (LAND) สร้างเกมเป็นของตัวเอง และสร้าง Assets หรือสิ่งของต่าง ๆ ที่อยู่ในเกมได้ โดยผู้เล่นสามารถใช้เหรียญ SAND สำหรับการซื้อ-ขายที่ดิน (LAND), ซื้อ-ขาย Assets ผ่าน The Sandbox Marketplace หรือแม้แต่การชำระค่าเช่าจากการใช้ที่ดินในเกม

ส่วนข้ออื่น ๆ กล่าวถูกต้องได้ดังนี้

- ‘ALICE’ เป็นเหรียญหลักบนระบบนิเวศของ ‘My Neighbor Alice’ เกมแนว Multiplayer-Builder สุดน่ารัก ที่มีกิจกรรมในเกมให้ผู้เล่นทำมากมาย ทั้งการปลูกผัก เลี้ยงสัตว์ ตกปลา และสร้างสิ่งก่อสร้าง ผู้เล่นจะได้รับเหรียญ ALICE จากการทำเควสและเข้าร่วมอีเวนต์ในเกม โดยสามารถใช้เหรียญ ALICE สำหรับการทำธุรกรรมต่าง ๆ ทั้งซื้อของตกแต่งอวาตาร (Avatar) ซื้อ-ขายแลกเปลี่ยนไอเทมต่าง ๆ ในเกม เช่น บ้าน รั้ว ต้นไม้ และสัตว์เลี้ยงผ่าน Marketplace รวมถึงซื้อ-ขายที่ดินในเกมได้

- ‘ILV’ เป็นเหรียญสร้างขึ้นตามมาตรฐาน ERC-20 บน Ethereum Blockchain สำหรับใช้บนระบบนิเวศของ ‘Illuvium’ เกมแนว Open-world RPG ท่องโลกแฟนตาซี ตามล่าและเก็บสะสมสิ่งมีชีวิตที่เรียกว่า ‘Illuvials’ เพื่อใช้มันต่อสู้กับผู้เล่นคนอื่นในเกม มีโหมด Tournament ที่ผู้เล่นสามารถสะสม Illuvials และฟอร์มทีมมาแข่งขันเพื่อชิงรางวัลเป็นเหรียญ ILV โดยตัวเกมจะเปิดตัวภายในปี 2022

- ‘ENJ’ เป็นเหรียญที่สร้างขึ้นบน Ethereum Blockchain ตามมาตรฐาน ERC-20 ใช้สำหรับทำธุรกรรมบนระบบนิเวศของแพลตฟอร์ม ‘Enjin Network’ แพลตฟอร์มที่ต้องการพลิกโฉมเกมแบบดั้งเดิม โดยช่วยให้ผู้ใช้ทุกคนสร้างแอปพลิเคชันเกมเป็นของตัวเองได้ และสามารถใช้เหรียญ ENJ เป็นตัวกลางในการซื้อขายแลกเปลี่ยนไอเทมในเกม นอกจากนี้ยังสามารถนำเหรียญ ENJ ไปตั้งกระทู้บนเว็บบอร์ดเพื่อสนทนากับแขก VIP ได้ หรือแม้แต่กระทั่งการซื้อพื้่นโฆษณาบนหน้าเว็บ

- ‘AXS’ เป็นเหรียญ Governance Token บน Ethereum Blockchain ของ ‘Axie Infinity’ ใช้สำหรับการทำทุกธุรกรรมบนจักรวาล Axie ซึ่งเกม Axie Infinity เป็นเกมที่ได้รับแรงบันดาลใจมาจากเกม ‘Pokémon GO’ โดยจะให้ผู้เล่นเก็บสะสมสัตว์เลี้ยงดิจิทัลที่ชื่อว่า ‘Axie’ ฝึกฝนมันนำไปต่อสู้กับผู้เล่นอื่นในเกมเพื่อชิงรางวัลเป็นเหรียญ AXS หรือสามารถนำ Axie ที่เลี้ยงดูฟูมฟักไปขายในตลาด NFT ก็ได้ ยิ่ง Axie ตัวไหนมีพลังแข็งแกร่งราคาก็จะสูงตามไปด้วย โดยใช้เหรียญ AXS ในการซื้อขายแลกเปลี่ยนเช่นกัน
1.เทคโนโลยีทางการเงิน & การเงินดิจิทัล